**Rámcová dohoda -** návrh

na uskutočnenie stavebných prác

Uzatvorená podľa § 536 a nasl. v nadväznosti na ust. §269 ods. 2 zákona č. 513/1991 Zb. Obchodný zákonník v platnom znení medzi nasledujúcimi účastníkmi:

**Článok I.**

**Zmluvné strany**

**Objednávateľ:** **Mestská časť Bratislava - Petržalka**

Kutlíkova 17, 851 02 Bratislava 5

Zastúpená: Ing. Ján Hrčka, starosta

IČO: 00 603 201

DIČ: 2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len objednávateľ)

a

**Zhotoviteľ:**

So sídlom:

Zastúpený:

IČO:

IČ DPH:

Bankové spojenie:

IBAN:

Zapísaný v Obchodnom registri

(ďalej len zhotoviteľ)

**Preambula**

Táto rámcová dohoda sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní v platnom znení.

**Článok II.**

**Predmet plnenia**

1. Predmetom tejto rámcovej dohody je „**Dodávka, montáž, demontáž a oprava dopravného značenia a dopravných zariadení**“ na komunikáciách v správe mestskej časti Bratislava–Petržalka, podľa požiadaviek objednávateľa a jednotkových cien uvedených v prílohe č. 1, ktorá tvorí neoddeliteľnú súčasť tejto rámcovej dohody.
2. Rozsah prác, ktoré sa zhotoviteľ zaväzuje vykonať pre objednávateľa bude upresňovaný na základe jednotlivých objednávok zo strany objednávateľa.
3. Objednávateľ sa nezaväzuje odobrať deklarované množstvá v zmysle bodu 2.2 a prílohy č. 1 tejto rámcovej dohody, ktoré sú orientačné. Objednávateľ odoberie potrebné množstvá podľa skutočnej potreby.

**Článok III.**

**Doba realizácie diela - termín plnenia**

3.1 Doba realizácie je do 12 mesiacov od účinnosti rámcovej dohody, alebo do vyčerpania ceny za predmet plnenia.

* 1. Miestom plnenia rámcovej dohody je mestská časť Bratislava-Petržalka.
	2. Práce špecifikované v Čl.II tejto dohody budú realizované na základe objednávok. Objednávky sa budú vykonávať písomne, telefonicky, faxom, resp. e-mailom. Realizácia bežných objednávok bude do 14 dní, havarijných do 5 hodín pracovného času zhotoviteľa od telefonickej resp. emailovej objednávky. Realizáciu objednávok týkajúcich sa vyznačenia ucelených parkovacích plôch vykoná zhotoviteľ do 30 dní od doručenia objednávky.
	3. Po ukončení prác je zhotoviteľ povinný odviesť vzniknutý odpad a odovzdať objednávateľovi potvrdenie o uskladnení odpadu.

**Článok IV**

**Cena za dielo a platobné vzťahy**

1. Cena za predmet plnenia je dohodnutá v súlade so zákonom NR SR č. 18/1996 Z. z. o cenách v znení neskorších predpisov:

 ..................................... s DPH

 .....................................bez DPH

 ....................................z toho DPH

1. V jednotkových cenách uvedených v prílohe č. 1 tejto rámcovej dohody je zahrnutá aj cena za prepravu, vyloženie a prípadnú likvidácia tovaru.
2. Právo na vyhotovenie faktúry a zaplatenie ceny vzniká zhotoviteľovi riadnym odovzdaním predmetu tejto rámcovej dohody podľa vystavenej objednávky objednávateľom. Podkladom pre úhradu ceny bude faktúra vystavená zhotoviteľom, doložená objednávkou a zápisom o odovzdaní a prevzatí predmetu tejto rámcovej dohody zo strany objednávateľa. Objednávateľ overí a potvrdí súpis dodaného tovaru, vykonaných prác a súvisiacich služieb do 3 dní po jeho predložení.
3. Úhrada sa vykoná platobným príkazom do 14 dní po doručení odsúhlasenej faktúry za vykonané práce.
4. Dohodnutá cena sa počas plnenia rámcovej dohody môže meniť len v prípade, ak dôjde k zmene osobitných právnych predpisov platných v SR.
5. Pri realizácii dopravného značenia pre vyhradené parkovanie ZŤP bude z cenníkovej položky poskytnutá zľava vo výške 20%.
6. Prevzatím diela prechádza vlastnícke právo k dielu a nebezpečenstvo škody na objednávateľa.

**Článok V**

**Záručná doba zodpovednosť za chyby diela**

1. Zhotoviteľ zodpovedá za to, že predmet tejto rámcovej dohody je zhotovený podľa podmienok rámcovej dohody v súlade s platnými technickými normami s požiadavkami objednávateľa, a osobitnými predpismi.
2. Zhotoviteľ zodpovedá za chyby, ktoré má predmet v čase jeho odovzdania objednávateľovi. Za chyby, ktoré sa prejavili po odovzdaní, zodpovedá zhotoviteľ iba vtedy, ak boli porušené jeho povinnosti.
3. Záručná doba sa riadi ustanoveniami Obchodného zákonníka a začína plynúť odo dňa protokolárneho odovzdania predmetu rámcovej dohody objednávateľovi. Zmluvné strany sa dohodli na záručnej dobe diela vrátane záruky za akosť pre jednotlivé položky:

* Dopravné značky 7 rokov
* Stavebné práce 5 rokov
* VDZ dvojzložkovou farbou 3 roky
* Dopravné zariadenia 2 roky
* VDZ jednozložkovou farbou 1 rok
* Ostatné položky 2 roky
1. Zhotoviteľ sa zaväzuje, že chyby v prípade oprávnenej reklamácie odstráni na svoje náklady v termíne do 2 dní odo dňa oznámenia reklamácie objednávateľa.
2. Reklamáciu je možné uplatniť písomne v záručnej dobe a to okamžite po zistení poškodenia a vád, objednávateľ musí v reklamácii uviesť ako sa vady prejavujú a aké práva si uplatňuje, zároveň musí umožniť zhotoviteľovi obhliadku vád. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady. Zjavné vady sú vady, ktoré objednávateľ zistil, resp. mohol zistiť odbornou prehliadkou pri preberaní diela. Tieto vady musia byť reklamované zapísaním v protokole o odovzdávaní a prevzatí diela s uvedením dohodnutých termínov ich odstránenia. Skryté vady, sú vady, ktoré objednávateľ nemohol zistiť pri prevzatí diela a vyskytnú sa v záručnej dobe. Tieto vady je objednávateľ povinný reklamovať u zhotoviteľa písomnou formou.
3. Zhotoviteľ preberá zodpovednosť za všetky škody spôsobené objednávateľovi porušením povinnosti podľa ustanovení tejto zmluvy alebo platných právnych predpisov. Zmluvné strany sa dohodli, že zhotoviteľ zodpovedá za škodu spôsobenú objednávateľovi pri zhotovovaní diela porušením akejkoľvek právnej povinnosti vyplývajúcej zo zákona, alebo z ustanovení tejto rámcovej dohody. Na úpravu práv a povinností zmluvných strán v prípade vzniku škody sa vzťahujú ustanovenia § 373 a nasl. Obchodného zákonníka v platnom znení.
4. Zmluvné strany sú povinné každú reklamáciu vád predmetu tejto rámcovej dohody urýchlene prerokovať a dohodnúť opatrenia na ich odstránenie. Ak nebolo dohodnuté inak, platí 10 dňová lehota na odstránenie vád, ktorá začína plynúť dňom nasledujúcim po doručení reklamácie. V prípade, že zhotoviteľ reklamované vady neodstráni v dohodnutej lehote napriek tomu, že ich uznal, má objednávateľ právo po predchádzajúcom písomnom upozornení dať vady odstrániť tretej osobe na náklady zhotoviteľa. Nedodržanie lehoty pre odstránenie vád podlieha zmluvnej pokute 20,00 € za každý deň omeškania.

**Článok VI**

**Zmluvná pokuta**

1. Zhotoviteľ je oprávnený v prípade omeškania s úhradou faktúry fakturovať objednávateľovi úrok z omeškania vo výške 0,05 % z fakturovanej sumy za každý deň omeškania.
2. Ak zhotoviteľ neodovzdá predmet dohody podľa objednávky riadne a včas, objednávateľ má nárok na zmluvnú pokutu vo výške 0,05% z ceny dohodnutej v objednávke, za každý deň omeškania a prípadnú náhradu škody.

**Článok VII**

**Ukončenie rámcovej dohody**

1. Táto rámcová dohoda končí uplynutím dojednanej doby alebo vyčerpaním ceny za predmet plnenia podľa čl. IV bod 4.1.
2. Ukončenie zmluvného vzťahu je možné uskutočniť aj po vzájomnej písomnej dohode obidvoch zmluvných strán.
3. Objednávateľ môže okamžite odstúpiť od rámcovej dohody ak zhotoviteľ neplní zmluvné podmienky uvedené v tejto rámcovej dohode, pričom účinnosť odstúpenia nastáva dňom doručenia oznámenia o odstúpení od tejto rámcovej dohody.

**Článok VIII**

**Záverečné ustanovenia**

1. Objednávateľ a zhotoviteľ sa zaviazali, že budú akékoľvek prípadné spory z tejto rámcovej dohody prednostne riešiť dohodou. Ak sa nepodarí odstrániť spor dohodou, je ktorákoľvek  strana oprávnená predložiť vec na rozhodnutie príslušnému súdu.
2. Meniť alebo dopĺňať text tejto rámcovej dohody je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
3. Vzťahy neupravené touto zmluvou sa riadia príslušnými ustanoveniami Obchodného zákonníka.
4. V prípade, ak si zmluvná strana, ktorej je akákoľvek písomnosť súvisiaca s rámcovou zmluvou adresovaná, túto písomnosť neprevezme ani v dodatočnej lehote určenej doručovateľom alebo túto písomnosť odmietne prevziať, považuje sa táto písomnosť za doručenú posledným dňom uplynutia dodatočnej lehoty určenej doručovateľom, alebo dňom, kedy došlo k odmietnutiu prevzatia tejto písomnosti.

Ak sa zmluvné strany dohodnú o obmedzení alebo rozšírení predmetu plnenia zmluvy, zmluvné strany si dohodnú aj príslušnú úpravu ceny, prípadne času plnenia písomným dodatkom v zmysle bodu 8.2 tohto článku.

1. Táto rámcová dohoda nadobúda platnosť dňom podpisu oprávnenými zástupcami obidvoch zmluvných strán a účinnosť nadobúda deň po zverejnení na webovej stránke objednávateľa.
2. Zmluvné strany prehlasujú, že sa s obsahom dohodyy oboznámili, súhlasia s ňou, uzatvorili ju slobodne, vážne, určite a zrozumiteľne, nie v tiesni, ani za jednostranne nevýhodných podmienok na znak čoho ju vlastnoručne podpisujú.
3. Táto rámcová dohoda je vyhotovená v šiestich rovnopisoch, z ktorých štyri si ponechá objednávateľ a dve zhotoviteľ.

Objednávateľ: Zhotoviteľ:

V Bratislave dňa: V .......................... dňa:

............................................................ ............................................................

 Ing. Ján Hrčka

 starosta